PRESSITEADE

**Konkursid „Aasta Ehitusprojekt 2016“ ja “Aasta Ehitusinsener 2016” ootavad kandidaate**

19.10.2016

Eesti Ehituskonsultatsiooniettevõtete Liit (EKEL) ning Eesti Ehitusinseneride Liit (EEL) kuulutavad välja konkursid **„Aasta Ehitusprojekt 2016“ ja “Aasta Ehitusinsener 2016”**

Liidud soovivad ühise konkursiga tõsta esile ehitisi, mis on projekteeritud ja ehitatud hea ehitustava kohaselt lõpptarbija vajadustest lähtuvalt ning tunnustada ehitusinsenere ja projekteerijaid, kelle loomingu tulemusena need ehitised on valminud. Samuti soovitakse konkursiga juhtida tähelepanu insenerierialade olulisusele ning aidata kaasa ehituskonsultatsiooniteenuste kvaliteedi, projekteerimisettevõtjate maine ning tellijate teadlikkuse tõusule.

Mõlema konkursi tingimused on leitavad EKEL ja EEL kodulehtedel  [www.ekel.ee](http://www.ekel.ee/)  ja [www.ehitusinsener.ee](http://www.ehitusinsener.ee). Nominentide esitamise tähtaeg on 9.detsember 2016.a.

*Eesti Ehituskonsultatsiooniettevõtete Liit (EKEL) on ehituskonsultatsiooniteenuseid osutavate ettevõtete ühendus, kuhu kuulub 62 liiget (nii arhitekti- kui inseneribürood) ca 620 töötajaga. EKEL on Insenerkonsultantide Rahvusvahelise Föderatsiooni (FIDIC), Eesti Kaubandus-Tööstuskoja ja Eesti Tööandjate Keskliidu liige.*

*Eesti Ehitusinseneride Liit (EEL) on ehitusinsenere koondav vabatahtlik ühendus, mis koondab ca 500 indviduaalliiget ja neli kollektiivliiget. EEL on Eesti Inseneride Liidu (EIL) liige ning kuulub Euroopa Ehitusinseneride Liitude Ühendusse (ECCE).*

*Lisainfo:*

*Tiia Ruben, Eesti Ehitusinseneride Liidu tegevdirektor*

*Tel, 52 95710, 660 4524, e-post* *info@ehitusinsener.ee*

*Kalle Karron, Eesti Ehituskonsultatsiooniettevõtete Liidu tegevjuht*

*Tel, 50 54381, 660 4795, e-post* *info@ekel.ee*